Na podlagi sklepa Mestnega sveta Mestne občine Nova Gorica št. 465-01-99/2003 z dne 18.6. 2006 in določil Uredbe o pridobivanju, razpolaganju in upravljanju s stvarnim premoženjem države in občin (Uradni list RS, št. 12/2003) objavljamo

**JAVNO DRAŽBO**

**ZA PRODAJO NEPREMIČNIN**

1. **Predmet javne dražbe**:
2. Stanovanjski objekt v Šmihelu 12 a (parcelno številko 503/4.S, stanovanjska stavba 152 m2, dvorišče 500 m2 in travnik 119 m2 ter parcelno številko 4584/2 njiva 306 m2 obe katastrska občina Šmihel). Izklicna cena je 24.395.000,00 SIT. Najnižji znesek višanja je 200.000,00 SIT.
3. Poslovni prostor z identifikacijsko številko 8 v pritličju poslovno-stanovanjske stavbe na ulici IX. Korpus 82 v Solkanu (parcelno številko 2704, 2703/1 in 1351/26 vse katastrska občina Solkan) s površino 45,80 m2. Izklicna cena je 6.515.505,00 SIT. Najnižji znesek višanja je 100.000,00 SIT.
4. **Pogoji javne dražbe:**
5. Na javni dražbi lahko sodelujejo pravne in fizične osebe. Zastopniki pravnih oseb se morajo izkazati s pooblastilom za zastopanje.
6. Nepremičnine se prodajajo po načelu »videno - kupljeno«.
7. Vsi stroški in dajatve v zvezi s prenosom lastništva bremenijo kupca.
8. Interesenti morajo za pristop na dražbo vplačati varščino v višini 10 % od izklicne cene do vključno 14.11.2006 na TRR Mestne občine Nova Gorica št. 01284-0100014022, sklic na št. 18 75833-7200005-2006.
9. Izbrani ponudnik mora skleniti pogodbo najkasneje v 30 dneh od zaključka javne dražbe in plačati kupnino v roku 8 dni od sklenitve pogodbe pri čemer je plačilo celotne kupnine bistvena sestavina pogodbe. V primeru, da izbrani ponudnik ne sklene pogodbe v roku se mu vplačana varščina ne vrne.
10. Vplačano varščino bo prodajalec uspelemu ponudniku vračunal v kupnino, neuspelim dražiteljem pa vrnil v 10 dneh brez obresti.
11. Vse informacije v zvezi z javno dražbo lahko dobite v stavbi Mestne občine Nova Gorica, Trg Edvarda Kardelja 1, Nova Gorica (soba št. 13/I) ali na telefonu 05/33 50 125
12. **Javna dražba bo v TOREK 14. 11. 2006 ob 13.00 v stekleni dvorani** **stavbe Mestne občine Nova Gorica, Trg Edvarda Kardelja 1, Nova Gorica.**

**Mirko Brulc
ŽUPAN**